แรงขายหุ้นสื่อสารกด SET ลดช่วงบวกเหลือ 1.48 จุด
แรงขายหุ้นสื่อสารกด SET ลดช่วงบวกเหลือ 1.48 จุด จากช่วงเช้าพุ่ง 9.43 จุด โดยดัชนีปิดตลาดวันนี้ ที่ระดับ 1,802.58 จุด เพิ่มขึ้น 1.48 จุด หรือ 0.08% มูลค่าซื้อขาย 6.07 หมื่นลบ. 
27 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,802.58 จุด เพิ่มขึ้น 1.48 จุด หรือ 0.08% มูลค่าซื้อขาย 6.07 หมื่นลบ. อย่างไรก็ตาม ดัชนีฯหุ้นไทยในช่วงเช้า ขึ้นไปแตะจุดสูงสุดที่ระดับ 1,810.53 จุด โดยถือเป็นการปรับตัวเพิ่มขึ้น 9.43 จุด จากดัชนีปิดตลาดฯวานนี้ (26 มี.ค.)
10 หุ้นดันดัชนีวันนี้

ด้านนายชัยยศ จิวางกูร ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่าตลาดฯวันนี้ ได้รับปัจจัยบวกจากการที่จีนได้ประกาศความพร้อมที่จะเปิดการเจรจากับสหรัฐเพื่อแก้ไขความขัดแย้งทางการค้า
ส่วนปัจจัยที่เป็นแรงกดดันตลาดฯในวันนี้ คือกรณีของนายฐากร ตัณฑสิทธิ์ เลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ที่ประชุมคณะรักษาความสงบแห่งชาติ (คสช.) วันนี้(27มี.ค.)ได้ตีกลับมาตรการการช่วยเหลือผู้ประกอบการทีวีดิจิทัล และคลื่น 900 เมกะเฮิร์ตซ์ (MHz)
ทั้งนี้ เนื่องจากทางสถาบันวิจัยเพื่อการพัฒนาประเทศไทย (TDRI) ได้เสนอความเห็นมาว่ามาตรการดังกล่าวอาจจะเอื้อประโยชน์ให้กับเอกชนมากเกินไป จึงทำให้เกิดแรงขายในหุ้นกลุ่มทีวีดิจิทัล ทำให้ดัชนีช่วงท้ายตลาดไม่หวือหวาเท่าช่วงเช้า
ส่วนแนวโน้มตลาดหุ้นไทยพรุ่งนี้ (28 มี.ค. 61) มองว่ามีโอกาสไซด์เวย์ พร้อมให้แนวรับที่ 1,790 จุด และแนวต้าน 1,810 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL มูลค่าการซื้อขาย 6,313.70 ล้านบาท ปิดที่ 202 บาท เพิ่มขึ้น 2 บาท
PTTมูลค่าการซื้อขาย 4,691.15 ล้านบาท ปิดที่ 560 บาท ราคาไม่เปลี่ยนแปลง
CPALL มูลค่าการซื้อขาย 2,369.96 ล้านบาท ปิดที่ 90 บาท เพิ่มขึ้น 1.50 บาท
TRUE มูลค่าการซื้อขาย 2,266.71 ล้านบาท ปิดที่ 7 บาท ลดลง 0.15 บาท
ADVANC มูลค่าการซื้อขาย 2,262.69 ล้านบาท ปิดที่ 206 บาท ลดลง 6 บาท
 
ตลาดหุ้นเอเชีย
